b'\n_START_ARTICLE_\nIvan Angel Srijemski\n_START_PARAGRAPH_\nIvan Angel (gr\xc4\x8dki \xe1\xbc\xb8\xcf\x89\xce\xac\xce\xbd\xce\xbd\xce\xb7\xcf\x82 \xe1\xbc\x8c\xce\xb3\xce\xb3\xce\xb5\xce\xbb\xce\xbf\xcf\x82, ma\xc4\x91arski Angelos J\xc3\xa1nos; oko 1193 \xe2\x80\x93 1259.) \xe2\x80\x94 poznat i kao Ivan Dobri (\xce\x9a\xce\xb1\xce\xbb\xce\xbf\xcf\x8a\xcf\x89\xce\xac\xce\xbd\xce\xbd\xce\xb7\xcf\x82, Kaloi\xc5\x8dann\xc4\x93s) \xe2\x80\x94 bio je gr\xc4\x8dki plemi\xc4\x87 i vladar Srijema kao vazal svojeg ro\xc4\x91aka, kralja Bele IV. od Ugarske i Hrvatske.\n_START_SECTION_\n\xc5\xbdivotopis\n_START_PARAGRAPH_\nIvanovi su roditelji bili bizantski car Izak II. Angel i njegova druga \xc5\xbeena, ugarska princeza Margareta Arpadovi\xc4\x87, k\xc4\x87i Bele III., dok je Ivanova polusestra bila kraljica Irena Angelina. Godine 1222., Ivanova je obitelj prona\xc5\xa1la uto\xc4\x8di\xc5\xa1te na ugarskom dvoru. Andrija II. Ugarski dao je svom ne\xc4\x87aku Ivanu da vlada Srijemom, \xc5\xa1to je \xe2\x80\x9epotvrdio\xe2\x80\x9d Bela IV. Ivan je primio novac od nadbiskupa Ugrina Cs\xc3\xa1ka kako bi \xe2\x80\x9eo\xc4\x8distio\xe2\x80\x9d svoj teritorij od bogumila, no nije poduzeo ni\xc5\xa1ta.\n_START_SECTION_\nBrak\n_START_PARAGRAPH_\nIvan i njegova supruga Matilda bili su roditelji Marije Angeline. Prema teorijama, kraljica Jelena An\xc5\xbeujska bila je tako\xc4\x91er k\xc4\x87i Ivana Angela.'